**Cât sunt cu tine**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât sunt cu tine

...

Nu sunt decât un suflet bătrân

Rătăcit într-o lume străină,

Ce-ar dori să fie mai bun

Și mai plin de lumină!

...

Te-am întâlnit odată-n zorii vieții,

Atunci, de mult, la început de drum,

Când necopt, rodul tinereții,

Era frumos, dar nu avea parfum!

...

Mi-am încrustat atunci adânc, sub pleoape,

Chipul tău frumos, privirea ta cuminte,

Când închid ochii să te am aproape

Să nu mai am nevoie de cuvinte!

...

De văd acum privirea ta senină,

Cât sunt cu tine, pe același drum,

Doar pentru tine, ființă de lumină,

Am mai păstrat bătrânul meu parfum!

...

Nu sunt decât un suflet bătrân

Lângă tine în lumea asta străină,

Dar cât sunt cu tine-s mai bun

Și mai plin de lumină!